39. schôdza NR SR - 10.deň - A. dopoludnia
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

...tak potrebuje na tieto veci pamätať. Ono to súvisí aj s tými minulými rokmi. Ja som v Národnej rade Slovenskej republiky od roku 2012 a viem, aké boli roky. Viem, že napríklad, keď som začínal, tak v roku 2012 SMER mal 83 poslancov, myslím, že pán Kamenický bol jeden z nich, nepotrebovali žiadneho koaličného partnera, nemali teda sa ani na koho vyhovárať, ani im nikto nebránil a tie časy ekonomicky začali byť dobré. A drvivú väčšinu času od toho roku 2018 až do roku 2020, alebo nie že drvivú, ale celý čas od toho roku 2012 až do roku 2020, boli pri vláde oni. A už to tu bolo spomínané, nebudem to opakovať, ako iné vlády, mali prebytkové rozpočty v tom čase. A krajiny nášho typu, teda nie, ako niekto, že kdesi úplne v inej časti sveta. A vtedy sa tých obrazne 7 bohatých úrodných rokov strategicky nevyužilo, neurobili sa tie reformy, nezainvestovalo sa tam, kde treba, nepridalo sa tam, kde treba, neušetrilo sa tam, kde treba. A potom prišli časy, ktoré sme nemohli predvídať, ale oni v histórii prichádzajú, ako bola pandémia, vojna na Ukrajine, kedy by nám tie strategické rozhodnutia tie zásoby z tých siedmych dobrých rokov, boli pomohli. Ale oni nepomohli, lebo sa strategicky neuvažovalo. A teraz my nevieme, čo bude. Vidíme niektoré trendy, vidíme, že náš dôchodkový systém v takom trende, ako je neudržateľný a preto je dôležité, aby sme sa pozreli do toho dokumentu a pozreli sa, že aké to má vplyvy na rodičov, manželstvo a rodičovstvo. Píšete, že žiadne. Ja som presvedčený, že to má veľmi negatívne dôvody na rodičovstvo a na manželstvo. Ale my sme zaviazaní v ústave manželstvo podporovať a chrániť. Manželstvo muža a ženy, tak to máme v Ústave Slovenskej republiky. A jedna z tých vecí je teda to, že nebudeme trestať, ale naopak podporovať usilovných ľudí, ktorí chcú zarobiť a dobre sa postarať o svoje deti. Ktorí nečakajú, že im niečo dá štát, že sa za nich postará štát o nich a o ich deti. že oni sami chcú to robiť. A keď ten človek ide, robí viac, zarába viac, tak ho štát potrestá a padne do vyššej daňovej sadzby. Hoci, opakujem znova, to, čo som povedal na začiatku, je veľký rozdiel, či 4 300 eur zarába človek sám pre seba, alebo pre svoju rodinu a z toho príjmu žijú napr. matka s niekoľkými deťmi, ktoré sú doma, ktoré sú odkázané na tento príjem. Preto vyzývam pána ministra, vyzývam aj vládu, aby na to myslela pri ďalších zákonoch pri štátnom rozpočte. A možno naprotiveň tomu progresívnemu zdaneniu, s ktorým, opakujem, nesúhlasíme, naprotiveň spravila opačné zdanenie, ktoré by klesalo s počtom detí. Pretože tak je to spravodlivé. Pretože tak je to dobré pre Slovensko. Tých možností, ako to urobiť, je viacej. Ja sa priznávam, že nemám pozmeňujúci návrh a že pretože sme v skrátenom legislatívnom konaní, tak sme ho nedokázali tak kvalitne a rýchlo pripraviť. Ale v každom prípade, hovorím, budeme tu mať ešte ďalšie zákony, budeme tu mať zákon o štátnom rozpočte. Je niekoľko možností, ako to urobiť. Jeden z nich je ten, ktorý som naznačoval primárne a ktorý mi filozoficky najviac do toho sedí. Ak teda chceme tých, ktorí majú vyšší príjem zdaniť vyššou sadzbou dane, tak potom pamätajme na to, že tí, ktorí majú viac detí, tak naozaj potrebujú mať vyšší príjem a preto sa snažia zarobiť, nie je to ich, ja neviem, osobná zaangažovanosť, sebectvo, pohodlnosť, ale ich potreba. Ďalšia možnosť je pracovať s nezdaniteľnou čiastkou, kde sa teraz to týka, povedzme, manželského partnera, ale aj čo sa týka detí. Aj tu sa to dá robiť. To znamená, tí, ktorí majú nižšie príjmy, tak nebudú platiť takmer žiadne alebo nízke základy dane, ak sa im k tomu započítajú aj deti. No a potom najjednoduchší spôsob je, ktorý ale ste vy teda zaťali je, že bude daňový bonus. To znamená, že aj ten, kto má vyšší príjem, ale má viac detí, tak ten daňový bonus dostane v plnej výške. Nebude hádzaný do jedného vreca s nikým, kto je sám a zarába toľko peňazí a on je jeden a zarába na štyroch, piatich ľudí s tou istou sumou, ale je mu zobraný daňový bonus. Takže aby sa pri daňovom bonuse bral do úvahy počet detí, ktoré tento človek, tento usilovný, zodpovedný človek vychováva. My sme dávali ešte aj s Ankou Záborskou návrh dávnejšie, aby sa toto bralo do úvahy, keď sa ten daňový bonus rušil, resp. robil sa nejaký strop. A tu chcem povedať, že to je tiež otázka tej stratégie. Že sociálna politika je dôležitá, ale sociálna politika a prorodinná politika nie je to isté. Nechápme rodiny len ako nejaké sociálne jednotky, ktoré potrebujú sociálnu pomoc, teda sú chudobné, tak im dáme peniaze. My nechceme, aby deti vyrastali v chudobe, aby sa učili tej mentalite chudoby, ale aby ak ich rodičia sú takí ochotní, príjmu deti, vychovávajú ich, tak aby videli, že áno, náš otec, naša matka sa snažia, usilujú, sú pracovití, dokážu zarobiť, tak aby nemali pocit, že štát vás za to ešte zoseká, a aby potom boli títo ľudia nútení a vlastne videli to ich deti, optimalizovať, prechádza do tej šedej ekonomiky, kde sa človek snaží potom nejakým spôsobom, aby tie peniaze, ktoré zarobil, mu zostali. Lebo o to ide. My nehovoríme o sociálnych dávkach, že máte niekomu inému zobrať peniaze a dať ich týmto ľuďom. My hovoríme o tom, že ich peniaze im máte nechať vo vyššej miere, ak robia to, čo táto republika, Slovenská republika najviac potrebuje. A to znamená, aby sme mali deti, aby sme mali demografiu. Ešte raz. Nežiadam vás o nejaké sociálne dávky. Žiadam vás, aby ste im nechali z ich peňazí viac. Inými slovami, aby ste im menej brali. Pretože to je tá najlepšia investícia, najväčšia istota, kde to tí ľudia dajú. Otec, matka svoje peniaze investujú do svojich detí. Do budúcich daňových poplatníkov, keď to poviem z hľadiska ministerstva financií. A preto, znova sa vraciam k tomu, preto je veľmi zlý symbol, že sme zrušili ten rodičovský dôchodok, lebo to bolo niečo, čo ukazovalo oukej, máte deti, vychovávajte ich. Vychovajte ich k tomu, aby pracovali, aby platili dane, aby zostali tu na Slovensku. Samozrejme, v individuálnych prípadoch sa to nedá nikomu rozkázať, to je sloboda a je to tak správne. Ale trend, trend je dôležitý. Aby sme takýmto spôsobom ukazovali, že toto je žiadúce, toto si Slovensko váži, takto strategicky rozmýšľame. Takže ešte raz, nesúhlasím s tým, že tento návrh zákona nemá vplyv na manželstvo a rodičovstvo. Má negatívny vplyv na manželstvo a rodičovstvo. A prosím a žiadam pána ministra, aby zo svojej pozície aj so svojimi kolegami na to myslel a pôsobil, aby skutočne sme eliminovali tie negatívne vplyvy, ktoré na manželstvo a rodičovstvo tento návrh má. Ďakujem veľmi pekne.